Ёсць звесткі і пра лёс некаторых адвакатаў сям’і Файнштэйнаў. Нісон Мендзелевіч (Мікалай Маркавіч) Хазанаў (1886 — 1969 гг.) ужо тады быў вядомым у Віцебску спецыялістам. Па словах яго дзяцей, ён не верыў у вінаватасць сваіх падабаронных, але што ён мог зрабіць? Сам характар працэсу і час, калі ён праходзіў, выключалі які-небудзь вырашальны ўдзел у ім адвакатаў, якім, па сутнасці справы, адводзілася роля статыстаў.